за изпълнението на програмата за подпомагане, и разполага с необходимите експертни познания.
 2. Държавите членки може да решат да използват диференцирани таблици, които да отчитат регионалните или местните особености.
 3. Държавите членки преразглеждат изчисленията, предвидени в параграф 1, на всеки две години и при необходимост адаптират първоначално определените стандартни таблици на единичните разходи.
 4. Държавите членки съхраняват всички документални доказателства във връзка с определянето на стандартните таблици на единичните разходи и тяхното преразглеждане, като по този начин се дава възможност да се провери основателността на метода, използван за определянето им в съответствие с параграф 1, първа алинея, буква б).
 Член 25
 Срокове за извършване на плащанията към бенефициерите
 Държавите членки определят срока за подаване на искането за плащане за всяка мярка за подпомагане.
 Държавите членки извършват плащанията към бенефициерите в срок от дванадесет месеца след датата на подаване на валидно и пълно искане за междинно или окончателно плащане.
 Член 26
 Авансови плащания
 1. Бенефициерите на подпомагане съгласно членове 45, 46, 50, 51 и 52 от Регламент (ЕС) No 1308/2013 може да поискат компетентните разплащателни агенции да им изплатят авансова сума, ако тази възможност е предвидена в националната програма за подпомагане в съответствие с член 49 от Делегиран регламент (ЕС) 2016/1149.
 2. Размерът на авансовите плащания не може да надвишава 80 % от финансовото участие на Съюза.
 3. Авансовото плащане се извършва, при условие че в съответствие с глава IV от Делегиран регламент (ЕС) No 907/2014 бенефициерът е внесъл в полза на държавата членка банкова гаранция или равностойно обезпечение в размер, равен поне на размера на авансовото плащане.
 4. За целите на член 23 от Делегиран регламент (ЕС) No 907/2014 се определя задължението общият размер на авансовото плащане да се изразходва при изпълнението на съответната операция до края на втората финансова година след финансовата година, през която е извършено авансовото плащане, с изключение на случаите на непреодолима сила и други извънредни обстоятелства.
 5. Що се отнася до преструктурирането и конверсията на лозя, държавата членка може да адаптира срока, посочен в параграф 4, когато:
 а)
 съответните площи са част от район, който е пострадал от природно бедствие по смисъла на член 2, точка 9 от Регламент (ЕС) No 702/2014 или от неблагоприятно климатично събитие, което може да бъде приравнено на природно бедствие по смисъла на член 2, точка 16 от посочения регламент, признато от компетентните органи на съответната държава членка;
 б)
 планираните операции не може да бъдат изпълнени, тъй като растителният материал е засегнат от фитосанитарни проблеми, които са удостоверени от орган, признат от съответната държава членка.
 Подпомагането може да се изплати авансово само ако всяко предходно действие, извършвано на същата площ, за което производителят е получил авансово подпомагане, е изпълнено изцяло.
 6. Гаранцията се освобождава, когато компетентната разплащателна агенция установи, че размерът на действителните разходи, който отговаря на финансовото участие на Съюза за съответните операции, надвишава размера на авансовото плащане.
 Член 27
 Проверка на спазването на забраната за двойно финансиране
 Що се отнася до подпомагането съгласно членове 45, 46, 48, 49, 50 и 51 от Регламент (ЕС) No 1308/2013, държавите членки